Fyri fyrstu ferð er gjørt eitt býti av lønargjaldingunum millum privata og almenna geiran. Uppgerðin vísir, at tað almenna stendur fyri 36% av lønargjaldingunum. Men tá allir stovnar og fyritøkur, sum eru undir almennum ræði, verða roknaðar við, broytist býtið, so at 43% av lønunum verða útgoldnar av tí almenna og 57% av tí privata. Í oktober var árstíðarjavnaða fulltíðararbeiðsloysið 2,6%. Eftir kyni var tað 2,3% hjá monnum og 3,0% hjá kvinnum. Hetta er sama støði, sum hevur verið alt árið, har arbeiðsloysið hevur sveiggjað millum 2,6 og 2,9%. Í tali vóru tað tilsamans 730 persónar, 46 fleiri kvinnur enn menn.